ভাষাৰ প্রতি আমাৰ বিৰাগ প্রৱেশিকা পৰীক্ষাৰ মূল্যাকনৰ পৰাই দৃষ্টিকটু হৈ ধৰা দিয়ে৷ প্রৱেশিকা পৰীক্ষাৰ ছাত্র-ছাত্রীসকল আৰু তাৰ ঊধর্বৰো ভাষাৰ ছাত্র-ছাত্রীসকলৰ ঐকমত্যত উপনীত হয় যে অইন বিষয়ৰ তুলনাত তেওঁলোকক ভাষা বিষয়ত কম নম্বৰ দিয়া হয়৷ উদাহৰণ স্বৰূপে কোনো ছাত্র বা ছাত্রীয়ে অধিক নম্বৰ পোৱাৰ আশাত অংকক ঐশ্বিক বিষয় হিচাপে যেনেদৰে হেলাৰঙে ল’ব পাৰে সংস্কৃতৰ বাহিৰে অইন ভাষাক তেনেদৰে ল’ব নোৱাৰে৷ হিন্দী, বঙালী ভাষাক কোনোবাই ঐশ্বিক বিষয় হিচাপে লৈ অতি সুখ্যাতিৰে উত্তীর্ণ হোৱাৰ কথা চিন্তা কৰিব পাৰেনে?